EkBass/fiwiki-20250220-pages-articles huggingface dataset:
Kasvot väkijoukossa

Kasvot väkijoukossa (A Face in the Crowd) on Elia Kazanin ohjaama yhdysvaltalainen elokuva vuodelta 1957. Sen on käsikirjoittanut Budd Schulberg oman novellinsa ”Your Arkansas Traveler” pohjalta. Pääosia näyttelevät Andy Griffith, Patricia Neal, Lee Remick, Walter Matthau ja Anthony Franciosa. == Juoni == Arkansasilaisen paikallisradioaseman toimittaja (Patricia Neal) löytää öykkärimäisen, karkean huulenheittäjän ja countrymuusikon Larry ”Lonesome” Rhodesin (Andy Griffith) ja alkaa tehdä tästä ensin paikallista ja sitten valtakunnallista televisiotähteä. Miehen suosion kasvaessa hänet vedetään politiikkaan. Välit hänen keksineeseen naistoimittajaan alkavat rakoilla, ja toimittaja alkaa paljastaa miehen vastenmielisiä puolia yleisölle.A Face in the Crowd ★★★½ 1957 , VideoHound's Golden Movie Retriever, Gale 2008. Vaatii HighBeam-tilauksen. == Vastaanotto ja myöhempi arvostus == Kasvot väkijoukossa sai ensi-iltansa aikoihin vaihtelevia arvioita muun muassa epämiellyttävän päähenkilönsä vuoksi. Myöhemmin elokuvan arvostus on kasvanut, ja se valittiin vuonna 2008 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka: Vuoden 1957 yhdysvaltalaiset elokuvat Luokka: Elia Kazanin ohjaamat elokuvat Luokka:Novelleihin perustuvat elokuvat
Lepakkonainen

Lepakkonainen on supersankaritar, joka esiintyy yhdysvaltalaisissa sarjakuvissa, jotka ovat julkaissut DC Comics. Lepakkonaisen identiteetin jakaa kaksi naista, joiden molempien nimi on Katherine Kane. Lepakkonaisen on kehittänyt Bob Kane ja Sheldon Moldoff ja käsikirjoittaja Edmond Hamilton, Jack Schiffin ohjeistamana. Joulukuussa 2014, DC Comics ilmoitti peruvansa 13 sarjakuvan julkaisuerät mukaan lukien Lepakkonainen. == Lepakkonainen muissa medioissa == 1968 valmistui meksikolainen, espanjankielinen elokuva La mujer murcielago (Lepakkonainen), jossa Lepakkonaista näytteli Maura Monti. Elokuva on tyyliltään parodiamainen kuten 2 vuotta aikaisemmin valmistunut Adam Westin tähdittämä Batman-elokuva. 2019 HBO:lla alkoi pyöriä DC:n lisensoima Batwoman- sarja, jossa Lepakkonaista esittää Ruby Rose.. 2020 ilmoitettiin, että Javicia Leslie korvaa Rosen Lepakkonaisen näyttelijänä.. === Animaatioissa === Batman: Salaperäinen Batwoman (Batman: Mystery of the Batwoman) on vuonna 2003 suoraan DVD:lle julkaistu animaatioelokuva, jonka ohjasi Curt Geda ja käsikirjoitti Alan Burnett. Lepakkonainen nähdään myös 2016 valmistuneessa Batman: Bad Blood -animaatioelokuvassa. ==Näyttelijöitä== Lepakkonaista ovat vuosien saatossa erilaisissa yhteyksissä näytelleet (elokuvat, televisiosarjat) monet näyttelijät. Vuodet Näyttelijät Sarjat Elokuvat Hahmon henkilöllisyys 1968 Maura Monti La mujer murcielago Gloria 2019-2020 Ruby Rose Batwoman Katherine "Kate" Rebecca Kane 2021- Javicia Leslie Batwoman Ryan Wilder == Lähteet == == Aiheesta muualla == * Batwoman DC Comicsin sivustolla * Batwoman-tvsarjan sivusto Luokka:DC-universumin kamppailulajien harrastajat Luokka:DC- universumin supersankarit Luokka:Kuvitteelliset salaiset agentit ja vakoojat Luokka:Supersankarisarjakuvat Luokka:DC-universumin sankarit ilman yli- inhimillisiä kykyjä
Umikaze (1936)

Umikaze () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta, missä köli laskettiin 4. toukokuuta 1935. Alus laskettiin vesille 27. marraskuuta 1936 ja valmistui 31. toukokuuta 1937.Whitley 1988 s. 198 == Palvelus == Alus upotettiin 1. helmikuuta 1944. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät
Sylvain Ripoll

Sylvain Ripoll (s. 15. elokuuta 1971) on ranskalainen jalkapallovalmentaja ja entinen puolustaja. Toukokuusta 2017 lähtien hän on toiminut Ranskan alle 21-vuotiaiden jalkapallomaajoukkueen päävalmentajana. ==Ura pelaajana== Ripoll aloitti pelaajauransa Stade Rennais'n puolustuksessa. Hän teki ensiesiintymisensä kaudella 1990/91 ja murtautui seuran pelaavaan kokoonpanoon toden teolla seuraavalla kaudella. Rennes putosi keväällä 1992 Division 2:een, jossa Ripoll jatkoi seuran paidassa vielä kaksi kautta. Kaudeksi 1994/95 hän siirtyi Le Mansiin, josta hyvien esitysten myötä FC Lorientiin. Ripoll urakoi ensimmäisellä Lorient-kaudellaan 39 sarjaottelua ja kuului myös seuraavina vuosina seuran kantaviin voimiin Division 2:ssa. Hän pelasi myös liigassa, johon Lorient nousi kaudeksi 1998/99. Ripoll lopetti pelaajauransa Lorientissa loukkaantumisten myötä vuonna 2003.A Lorient pour rester dans le groupe de tête...Sylvain Ripoll met un terme à sa carrière ==Ura valmentajana== Ripoll jatkoi uraansa Lorientin palveluksessa valmentajana, kun hänestä kesällä 2003 tuli Christian Gourcuffin apuvalmentaja.Au revoir Pouliquen, Rebonjour Gourcuff Kaksikon johdolla Lorient nousi kauden 2005/06 päätteeksi liigaan. Lorient vahvisti asemansa liigaseurojen joukossa ja kaudella 2009/10 sijoittui seitsemänneksi tehden näin seurahistorian parhaan tuloksen pääsarjatasolla. Gourcuff jätti päävalmentajan paikkansa 11 vuoden jälkeen kauden 2013/14 päätteeksi ja Ripoll nousi seuran päävalmentajaksi.Ripoll succède à Gourcuff Ripollin johdolla Lorient on joutunut taistelemaan sarjapaikkansa puolesta, mutta kahden perättäisen 15. sijan myötä pysynyt liigassa. Kaudella 2016/17 Lorient vajosi liigan putoamiskamppailuun jo alkukaudesta. Kehnojen tulosten myötä Lorient ja Ripoll purkivat sopimuksensa lokakuun lopulla 2016, kun Lorient oli hävinnyt kahdeksan pelaamistaan kymmenestä liigaottelusta.LORIENT AND RIPOLL PART WAYS Toukokuussa 2017 Ripollista tuli Ranskan alle 21-vuotiaiden jalkapallomaajoukkueen päävalmentaja.Sylvain Ripoll nommé sélectionneur des Espoirs ==Lähteet== Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1971 syntyneet Luokka:Elävät henkilöt
Taru Mäntynen

Taru Mäntynen (oik. Mäntynen-Laita, s. 29. lokakuuta 1944) on suomalainen kuvanveistäjä, jonka suunnittelema Siskotyttö on Kuopion kauppatorilla. Toimittaja Seppo Tikkanen on pitänyt Taru Mäntystä modernin pronssivalun tiennäyttäjänä. Professori Jussi Mäntynen on hänen isoisänsä. ja taidemaalari Olavi Mäntynen hänen setänsä. Taiteilijasuku on pitänyt myös yhteisnäyttelyjä. Mäntyselle myönnettiin valtion taiteilijaeläke vuonna 2007. == Teoksia == * Oma tahto, Julkulan sairaala Kuopiossa, 1979 * Siskotyttö, Kuopion kauppatorilla, 1984 * Syli, Puijonlaakson palvelukeskus Kuopiossa, 1987 * Kuin ruoho, Kuopion Iso hautausmaa, 1988 * Joutsentukat, Leppävirran kunnantalo, 1989 * Meijerin historiaa, Kuopion Kauppakatu, 1991 * Sievin poika, Sievin kunnantalo, 1998. * Valtiopäivämiesten muistomerkki, Kuopion Talouskoulu, 2001 == Kuvia julkisista teoksista == Tiedosto:Taru Mäntynen Oma tahto 1979.JPG|Oma tahto, 1979, Kuopio. Tiedosto:Taru Mäntynen - Irtaantuminen - 1982 - Taidekeskus Väinölän edessä, Ahlströminkatu 8-10 - Päiviönsaari - Varkaus.jpg|Irtaantuminen, 1982, Varkaus. Tiedosto:Taru Mäntynen Siskotyttö.JPG|Siskotyttö, 1984, Kuopio. Tiedosto:Taru Mäntynen - Kirjasiepot - 1986 - Kaupunginkirjaston edusta, Osmajoentie 1 - Varkaus.jpg|Kirja­siepot, 1986, Varkaus. Tiedosto:Taru Mäntynen - Liikettä - 1986 - Liikuntatalon pääjulkisivu, Järvelänkatu 14 - Kuoppakangas - Varkaus.jpg|Liikettä, 1986, Varkaus. Tiedosto:Taru Mäntynen Syli 1987.JPG|Syli, 1987, Kuopio. Tiedosto:Taru Mäntynen - Kuin ruoho - 1988 - Iso hautausmaa - Kuopio.jpg|Kuin ruoho, 1988, Kuopio. Tiedosto:Taru Mäntynen - Joutsentukat - 1989 - Leppävirran kunnantalon edusta, Savonkatu 39 - Leppävirran kk - Leppävirta.jpg|Joutsen­kukat, 1989, Leppävirta. Tiedosto:Taru Mäntynen - Laivanrakentajamuistomerkki - 1989 - Hertunranta - Taulumäki - Varkaus.jpg|Laivanrakentajamuistomerkki, 1989, Varkaus Tiedosto:Taru Mäntynen - Kirjailijapatsas Viisahampi vieressäsi (1993) - Hartolan kirjaston edusta, Kuninkaantie 18 - Hartola.jpg|Viisahampi vieressäsi, kirjailijapatsas, 1993, Hartola. Tiedosto:Sievin poika by Taru Mäntynen 1998 Sievi.JPG|Sievin poika, 1998, Sievi. Tiedosto:Taru Mäntynen Valtiopäivämiesten muistomerkki 2001.JPG|Valtio­päivä­miesten muisto­merkki, 2001, Kuopio. Tiedosto:Taru Mäntynen - He ovat ylösnousemuksen lapsia - 2003 - Kirkkolehto, Savontie 1 - Kommila- Varkaus.jpg|He olivat ylös­nousemuksen lapsia, 2003, Varkaus. Tiedosto:Taru Mäntynen Oi neitoperho 2008.JPG|Oi neito­perho, 2008, Kerava. Tiedosto:Taru Mäntynen - Kalevi Hämäläisen patsas - 2010 - Urheilupuisto, Juvan kirkonkylä - Juva - 1.jpg|Kalevi Hämäläisen patsas, 2010, Juva == Lähteet == == Aiheesta muualla == * Taru Mäntynen; Kuvataiteilijamatrikkeli * Taru Mäntynen; Kalevalaseura * (Archive.org) Luokka:Suomalaiset kuvanveistäjät Luokka:Vuonna 1944 syntyneet Luokka:Elävät henkilöt
Vantaan tanssiopisto

Vantaan Tanssiopisto on tanssin perusopetusta antava oppilaitos Vantaalla. Tanssin yleinen oppimäärä painottaa kasvatuksellista ja elämyksellistä tanssiharrastusta. Tanssin laajaan oppimäärän mukainen opetus puolestaan syventää tanssiharrastusta ja luo valmiuksia tanssialan ammattiopintoihin. Tanssiopiston toiminta on osallistujilleen maksullista. Vantaan Tanssiopistossa tanssii noin 700 oppilasta. Tanssin opetus alkaa varhaisopetuksesta eli alle kouluikäisten lastentanssista. Nuorimmille lapsille on tarjolla aikuinen-lapsi -tunteja ja 3-vuotiaasta alkaen ryhmiä, joihin lapsi osallistuu ilman vanhempaa. Tanssin perusopintoja suoritetaan 7-vuotiaasta alkaen joko yleisen tai laajan oppimäärän mukaisesti. Opetusta on eri tanssilajeissa (nykytanssi, baletti, jazz, street, afro jne. Lisäksi opisto tarjoaa tanssiharrastusta tukevia kehonhuoltotunteja (jooga, pilates, PBT, tanssijan oheisharjoittelu) sekä esimerkiksi tanssiakrobatiaa ja tanssiteatteria. Aikuisille on myös sopivia tunteja niin tanssiharrastuksen aloittamiseen kuin pidemmän tanssitaustan omaavillekin. Halutessaan myös aikuiset voivat suorittaa tanssin perusopintojen tutkinnon. Tanssiharrastustaan voi opistossa edelleen syventää oman tanssilajin extraluokalla tai opetusteatterissa (Rikka), joihin opiskelijat valitaan pääsykokeiden kautta. Vantaan Tanssiopiston taloudesta ja varojen käytöstä vastaa ja tanssiopiston toimintaa valvoo ja sitä johtaa tukiyhdistys (Vantaan Tanssiopiston tuki ry.) hallituksensa välityksellä. ==Historiaa== Tanssiopiston taustalla on Raatikon tanssikoulun vuonna 1977 alkanut opetus. 1990-luvun alkupuolella Raatikon tanssikoulu aloitti taiteen perusopetusta Vantaalla muun muassa Tikkurilan teatterin kanssa. Vuonna 1997 Raatikon tanssikoulu muuttui Vantaan tanssiopistoksi. Kesällä 2010 talousvaikeuksiin ajautuneen, tuolloin noin 140 oppilaan arvostetun Vantaan lapsibaletin toiminta liitettiin pääosin osaksi Vantaan tanssiopistoa. Tanssiopisto sai Vantaan kulttuuripalkinnon vuonna 1997. Myös Tanssiopiston esitykset ovat menestyneet. Esimerkiksi opiston balettiesitys Ja linnut lensivät matalalla palkittiin vuonna 2015 Kajaanin koreografiakatselmuksessa. ==Toimipisteet== Vantaan tanssiopiston päätoimipiste on Myyrmäen eteläosassa. Myös Simonkylässä on opiston omia saleja (Leinikkitie 20). Opetuspisteitä ovat (syksy 2023): Vantaan tanssiopiston opetuspisteitä Paikka Osoite Kaupunginosa Aurinkokiven koulu Aurinkokivenkuja 1 Kivistö Virtatalo, tanssisalit Säihke, Vinha, Loikka 1 ja 2 Rajatorpantie 8 Myyrmäki Lumo Urpiaisentie 14 Korso Orvokki Orvokkitie 15 Tikkurila Veromäen koulu Veromiehentie 2 Kartanonkoski Leinikki, tanssisalit Syke, Tahto, Into Leinikkitie 20 Simonrinne ==Lähteet== Luokka:Vantaan kulttuuripalkinto Luokka:Taiteen perusopetus Luokka:Suomalaiset tanssikoulut Luokka:Vantaan oppilaitokset Luokka:Myyrmäki
Yamakaze (1936)

Yamakaze () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 25. toukokuuta 1935. Alus laskettiin vesille 21. helmikuuta 1936 ja valmistui 30. kesäkuuta 1937.Whitley 1988 s. 198 == Palvelus == Alus upotettiin 23. kesäkuuta 1942. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Vantaan lapsibaletti

Vantaan lapsibaletti oli Vantaan vuosina 1983–2010 toiminut lasten balettiopetukseen erikoistunut ja taiteen perusopetusta antanut koulu, jota ylläpiti samanniminen rekisteröity yhdistys (Vantaan lapsibaletti ry). Vuonna 2010 oppilaita ilmoitettiin olleen noin 140. Opetusta balettikoulu antoi ainakin toimipisteessään Myyrmäen kaupunginosan Louhelassa. Lapsibaletin perustivat vuonna 1983 ja sitä johtivat pitkään balettipedagogi ja koreografi Marin Veltchev ja hänen vaimonsa tanssitaiteilija Tamara Popova-Veltcheva. Lapsibaletti perustettiin Vantaalle kun vuonna 1950 balettipedagogi Airi Säilän perustaman balettikoulun opetuksen vastattavakseen saaneet Marin Veltchev ja Tamara Popova-Veltcheva siirsivät koulun Vantaalle vuonna 1983. Taiteen laajaa perusopetusta se antoi vuodesta 1993 lähtien. Vuonna 2005 vetovastuun otti Maria Hostikka. Tunnustuksena ansioistaan balettikasvatuksessa Vantaan lapsibaletti sai yhdessä perustajiensa kanssa Vantaan kulttuuripalkinnon vuonna 2005. Useat lapsibaletin oppilaista päätyivät myöhemmin ammattitanssijoiksi ja tanssinopettajiksi. Vantaan lapsibaletin toiminta päättyi kesällä 2010. Lapsibaletti kärsi loppuvaiheessa muun muassa rahoitusvaikeuksista. Päättymisvaiheessa lapsibalettia veti vs. rehtori Erja Asikainen-Sallinen, joka osaltaan ilmoitti myös aikomuksesta sulauttaa Vantaan lapsibaletin toiminta osaksi suurempaa Vantaan tanssiopistoa. Monet lapsibaletin opettajista ja pääosa oppilaista siirtyvätkin vuonna 2010 Vantaan tanssiopistoon. Ainakin osa opettajista siirtyi muualle tanssipedagogeiksi.Maria Hostikka Lumoavan tanssin keskus, amina.fi ==Lähteet== Luokka:Vantaan kulttuuripalkinto Luokka:Vantaan oppilaitokset Luokka:Taiteen perusopetus Luokka:Myyrmäki Luokka:Suomalaiset tanssikoulut
Kawakaze (1936)

Kawakaze () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Fujinagatan telakalta. Sen köli laskettiin 25. huhtikuuta 1935 ja alus laskettiin vesille 1. marraskuuta 1936. Alus valmistui 30. huhtikuuta 1937.Whitley, M. J. s. 198 == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Bergvikin kartano

Bergvikin kartano () sijaitsee Salossa Etelä-Suomessa Hirsjärven rannalla. Kartano mainitaan asiakirjoissa ensi kerran 1796, jolloin se muodostettiin everstiluutnantti De la Motten upseerin virkakartanoksi. Osa kartanon julkisivusta edustaa goottilaistyyliä. Kartanolla on ollut useita omistajia, muun muassa 1950-luvulle asti Suomen Sokerin pääjohtaja John Grundström. Kartano toimi Riitta Pätiälä-Saarisalon perustaman Vapaan Evankeliumisäätiön toimintakeskuksena talveen 2020 asti. Alueella on myös kappeli ja luontopolku. Nykyisin kartano toimii hotellina, juhla- sekä kokouspaikkana. ==Lähteet== *www.bergvikinkartano.fi Luokka:Kisko Luokka:Salon kartanot
Suzukaze (1937)

Suzukaze () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Uraga Dock Company, missä köli laskettiin 9. heinäkuuta 1935. Alus laskettiin vesille 11. maaliskuuta 1937 ja valmistui vielä samana vuonna 31. elokuuta.Whitley 1988 s. 198 == Palvelus == Alus upotettiin 25. tammikuuta 1944. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Bergvikin säätiö

Bergvikin säätiö (entinen Vapaa Evankeliumisäätiö ja säätiörekisterissä Bergvikin Säätiö) on elävää kristillisyyttä herättämään ja syventämään pyrkivä säätiö. Säätiön perustaja oli Riitta Pätiälä-Saarisalo, joka toimi pitkään säätiön toiminnanjohtajana. Säätiö piti vuoteen 2020 yllä Bergvikin toimintakeskusta, jossa sen tytäryhtiö Bergvikin Kartano Oy harjoitti kokous- ja majoitustoimintaa, kuten rippikouluja. Toimintakeskusta teki tunnetuksi toiminnanjohtajan puolison professori Aapeli Saarisalon työ. Säätiön tarkoituksena on sääntöjensä mukaan herättää ja syventää elävää kristillisyyttä sekä toimia kristillisen mielenterveystyön edistämiseksi. Tarkoituksensa toteuttamiseksi säätiö pitää Bergvikin kappelissa hartauksia ja jumalanpalveluksia, kustantaa ja julkaisee kristillistä kirjallisuutta sekä järjestää tapaamisia ja raamattuopetusta. Säätiö on vuokrannut kartanon majoitus- ja ravitsemusliiketoiminnan vuonna 2020. Bergvikin säätiö on Suomen Evankelisen Allianssin yhteisöjäsen. == Lähteet == == Aiheesta muualla == Säätiön kotisivu Luokka:Suomalaiset säätiöt Luokka:Kiikala Luokka:Suomalaiset evankelis-kristilliset järjestöt Luokka:Evankelisuus
Aavikkopiikkileguaani

Aavikkopiikkileguaani (Sceloporus magister) on konnaliskojen heimoon (Phrynosomatidae) kuuluva liskolaji. Sitä esiintyy Yhdysvaltain lounaisosissa ja Luoteis-Meksikossa. Aavikkopiikkileguaani kasvaa hännän kanssa noin 25–30 cm pitkäksi. Sitä kasvatetaan lemmikkieläimenä. == Elinympäristö ja käyttäytyminen == Aavikkopiikkileguaani elää kuivilla ja puolikuivilla alueilla tasangoilla ja aavikoilla sekä kivikkoisilla vuorenrinteillä. Se on päivälläkin aktiivinen ja lepäilee aurinkoisilla kivillä ja kallioilla, mutta myös maassa lähellä koloja sekä pensaita. Vaaran uhatessa se menee nopeasti piiloon kivenkoloihin. Se voi myös kiipeillä puissa. == Aavikkopiikkileguaani lemmikkieläimenä == Aavikkopiikkileguaanin terraarion tarvitsee olla vähintään esimerkiksi 95 × 45 × 50 cm. Terraarion kuuluu olla kuiva ja hiekkapohjainen. Terraarioon sijoitetaan myös kiipeily- ja piilopaikkoja. Aavikkopiikkileguaani tarvitsee UVB-valaistuksen. Sopiva lämpötila terraarion lämmittelypaikassa on 35 °C, viilein kohta huoneenlämpöinen. Yhdessä terraariossa saa olla vain yksi koiras. == Ravinto == Aavikkopiikileguaani syö luonnossa hyönteisiä ja joskus myös hedelmiä ja kukintoja. Vankeudessa ruokaan täytyy lisätä vitamiinia ja kalsiumia. == Luokittelu == Aavikkopiikkileguaani luokitellaan sukuun Sceloporus, jonka muita lajeja ovat esimerkiksi sinipiikkileguaani (S. serrifer) ja piikkileguaani (S. poinsettii). == Lähteet == * === Viitteet === Luokka:Leguaanimaiset
Chuckwalla

Chuckwalla (Sauromalus ater) on Pohjois-Amerikassa elävä leguaanilaji. == Ulkonäkö ja koko == Naaraat ja koiraat ovat erinäköisiä. Aikuisen naaraan ruumis on kauttaaltaan ruskehtava, ja siinä on tummanruskeita ja punaisia täpliä. Aikuiset koiraat taas ovat beesinvärisiä suurimmasta osasta ruumista, jotkut ruskeätäpläisiä, mutta pää, hartiat ja lantionseutu ovat mustat. Häntä on vaalean harmaanruskehtava. Nuorilla chuckwalloilla on leveitä nauhoja ruumiissa ja hännässä. Laji on yksi Yhdysvaltojen suurimmista leguaaneista, koiras voi kasvaa 46-senttiseksi. Naaras on hieman pienempi. Ruumista peittävät pienet yhdenmukaiset suomut, lukuun ottamatta korvanaukkoja, joita suojaavat suuremmat suomut. == Luokittelu == Aiemmin suku Sauromalus jaettiin useampaan lajiin kuin nykyään, S. obesusta ja S. ateria pidettiin eri lajeina. Tutkija Bradford D. Hollingsworth väitti kuitenkin vuonna 1998, että näitä kahta lajia pitäisi pitää samana lajina, saaden nimen S. ater. Eräät muut tutkijat kyseenalaistivat tämän käsityksen, mutta vuonna 2004 ICZN (International Comission of Zoological Nomenclature) sai yksimielisyyden siitä, että niitä pidetään samana lajina. == Levinneisyys ja elinympäristö == Chuckwallaa tavataan Yhdysvaltojen lounaisosissa sekä Pohjois-Meksikossa. Sen levinneisyysalue ulottuu eteläisestä Nevadasta ja Utahista Kaakkois- Kaliforniaa ja läntistä Arizonaa pitkin Kalifornian niemimaan eteläosiin ja suurimpaan osaan Sonoraa, jossa sitä tavataan eniten Mojaven ja Sonoran aavikoilla. == Käyttäytyminen ja ravinto == Chuckwalla elää kallioaavikoilla, jopa 1 400 metrin korkeuteen asti, vaikkakin se suosii alavampia seutuja. Se pitää lämmöstä ja paistattelee usein kallioilla. Se on arḱa laji, ja se on kehittänyt erikoisen puolustautuimiskeinon. Jos sitä uhataan, se pakenee kallionhalkeamiin ja -koloihin jossa se vetää keuhkonsa täyteen ilmaa. Siten se jää tiukasti kiinni halkeaman seinämiin eikä peto saa vedettyä sitä ulos kolostaan. Laji on kasvinsyöjä, ja syö maasta löytyviä lehtiä, hedelmiä ja kukkia, erityisesti Encelia farinosa- nimistä asterikasvia (englanniksi ”brittle-bush”). == Lisääntyminen == Chuckwalla parittelevat huhti- heinäkuussa, ja naaras munii enintään 16 munaa jokusen kuukauden sen jälkeen. Munat munitaan maan alle. Naaras ei muni ruoan käydessä vähiin. == Lähteet == * Luokka:Leguaanit
Peter Hyballa

Peter Hyballa (s. 5. joulukuuta 1975) on saksalainen jalkapallovalmentaja. Kesäkuusta 2021 lähtien hän on toiminut Esbjergin päävalmentajana. ==Ura== Hyballa aloitti valmennusuransa nuorella iällä juniorivalmentajana Borussia Bocholtissa. Hän valmensi eri ikäluokkien joukkueita myös SC Münsterissä, Preußen Münsterissä ja DSC Arminia Bielefeldissä. Päävalmentajadebyyttinsä aikuisten tasolla Hyballa teki namibialaisen Ramblersin valmentajana vuonna 2002. Hän palasi jo seuraavana vuonna takaisin Saksaan ja valmensi VfL Wolfsburgin ja Borussia Dortmundin juniorijoukkueita, kunnes teki toukokuussa 2010 sopimuksen Rot-Weiss Essenin kanssa. Seuran ajauduttua konkurssiin Hyballan sopimus jouduttiin purkamaan jo kesäkuun alussa.Bei Absturz muss neuer Coach her Pian päätöksen jälkeen hän siirtyi Alemannia Aachenin päävalmentajaksi.Peter Hyballa neuer Cheftrainer Alemannia pelasi Hyballan alaisuudessa 2. Bundesliigan keskikastissa. Kauden 2011/12 alku ei seurajohtoa tyydyttänyt ja Hyballa sai syyskuussa 2011 potkut seurasta.Peter Hyballa beurlaubt Tammikuussa 2012 Hyballa siirtyi FC Red Bull Salzburgin palvelukseen juniorivalmentajaksi. Kevätkauden jälkeen hän jätti seuran ja jatkoi uraansa SK Sturm Grazin päävalmentajana.Mit Peter Hyballa bleibt Sturm Graz der deutschen Welle treu Graz pelasi Hyballan alaisuudessa Itävallan Bundesliigan keskikastin sijoituksista, mutta seurajohtoa tulokset eivät tyydyttäneet ja Hyballan pesti päättyi potkuihin huhtikuussa 2013.Sturm Graz beurlaubt Trainer Peter Hyballa Sami Hyypiän saatua potkut Bayer 04 Leverkusenista huhtikuussa 2014 Hyballa siirtyi Sascha Lewandowskin apuvalmentajaksi seuraan. Hän jätti tehtävänsä jo kesäkuussa siirryttyään Leverkusenin U19-joukkueen päävalmentajaksi.Neuer U19-Trainer: Hyballa unterschreibt für zwei Jahre Kahden Leverkusen-vuoden jälkeen Hyballa palasi päävalmentajatehtäviin aikuisten tasolle tehtyään sopimuksen Eredivisie-seura NEC Nijmegenin kanssa toukokuussa 2016.Hyballa wird Cheftrainer in Nimwegen NEC:n kausi sujui Hyballan alaisuudessa alavireisesti ja seura juuttui Eredivisien putoamiskamppailuun. Seurajohto purki Hyballan sopimuksen huhtikuussa 2017.NEC sack head coach Hyballa NEC-potkujensa jälkeen Hyballa toimi slovakialaisen Dunajská Stredan ja alankomaalaisen NAC Bredan päävalmentajana.Peter Hyballa Joulukuussa 2020 hänestä tuli puolalaisen Wisła Krakovan päävalmentaja.Peter Hyballa nowym trenerem Wisły Kraków Hyballa teki seuran kanssa kesään 2022 ulottuvan sopimuksen, mutta odotuksia heikommat tulokset ja riidat pelaajien kanssa johtivat potkuihin jo kauden 2020/21 jälkeen.Wisła Kraków zwolniła trenera. Kontrakt rozwiązano za porozumieniem stron Kesäkuussa 2021 Hyballa aloitti tanskalaisen Esbjergin päävalmentajana.Peter Hyballa ny cheftræner i EfB ==Lähteet== Luokka:Saksalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Osmoseeni

Osmoseeni eli bis(syklopentadieeni)osmium (C10H10Os) on metalloseeneihin kuuluva osmiumin organometalliyhdiste. ==Ominaisuudet ja valmistus== Osmoseeni on huoneenlämpötilassa valkoista tai väritöntä kiteistä ainetta, joka on suhteellisen stabiili ilman vaikutuksille. Se liukenee moniin orgaanisiin liuottimiin, mutta vain happamiin vesiliuoksiin. Happamissa olosuhteissa osmiumioni voi ottaa vastaan protonin ja hapettuu samalla hapetusluvulle +IV. Rakenteeltaan ja reaktiivisuudeltaan yhdiste muistuttaa ferroseenia, mutta poikkeaa siitä muutamin osin. Osmoseeni on niin kutsuttu sandwich-yhdiste ja osmiumioni on kahden syklopentadienyyliligandin välissä. Toisin kuin ferroseenilla, syklopentadieenin konformaatiot ovat kohdakkaiset. Toinen selvä poikkeavuus on käyttäytyminen hapettuessa. Osmoseeni ei muodosta monokationia kuten ferroseeni, vaan rutenoseenin tavoin muodostuu dimeerinen dikationi. Ferroseenin tavoin osmoseeni voi reagoida elektrofiilisella aromaattisella substituutiolla. Sen reaktiivisuus on kuitenkin heikompi.Osmium on fotoaktiivinen yhdiste ja tätä ominaisuutta on tutkittu runsaasti. Fotolyysi hajottaa yhdisteen osmiumiksi, bentseeniksi ja syklobutadieeniksi ja osmoseenin on todettu myös katalysoivan veden hajoamista fotolyyttisesti vedyksi ja hapeksi. ==Valmistus== Osmoseenia voidaan valmistaa osmium(IV)kloridin ja syklopentadienyylinatriumin välisellä reaktiolla tai käsittelemällä osmiumtetroksidia vetybromidilla ja tämän jälkeen syklopentadieenillä sinkin läsnä ollessa. ==Lähteet== Luokka:Osmiumyhdisteet Luokka:Metalloseenit
Winchesterin taistelu

Winchesterin taistelu voi viitata kolmeen eri Yhdysvaltain sisällissodan taisteluun: * Ensimmäinen Winchesterin taistelu (toukokuu 1862) * Toinen Winchesterin taistelu (kesäkuu 1863) * Kolmas Winchesterin taistelu (eli Opequonin taistelu, syyskuu 1864)
Jia Sidao

Jia Sidao (, 1213 – 1275) oli Kiinan Eteläisen Song-dynastian kansleri dynastian loppuvuosina 1259–1275. Hänen siskonsa oli keisari Lizongin jalkavaimo, mistä oli poliittista hyötyä Jian uralle. Mongolien hyökkäykset johtivat Song-dynastian päättymiseen vuonna 1279, ja sitä ennen kiinalaiset hävisivät ratkaisevia taisteluita muun muassa Xiangyangissa ja Wuhussa. Sotilaalliset tappiot sekä epäonnistunut maareformi ja keisarillisen hovin sisäiset juonittelut heikensivät Jian valtaa, ja hänet surmattiin vuonna 1275. ==Lähteet== Luokka:Kiinan historia Luokka:Kiinalaiset poliitikot Luokka:Vuonna 1213 syntyneet Luokka:Vuonna 1275 kuolleet
Joseph Antic

Joseph Anthony Antic (13. maaliskuuta 1931 Secunderabad, Brittiläinen Intia, Brittiläinen imperiumi – 12. heinäkuuta 2016 Mumbai) oli intialainen maahockeypelaaja ja olympiamitalisti. Antic kuului Intian olympiahopeaa Roomassa 1960 saavuttaneeseen joukkueeseen.Olympics at Sports-Reference.com Antic kuoli 85-vuotiaana Mumbaissa 12. heinäkuuta 2016 jouduttuaan sairaalaan muutamaa päivää aikaisemmin.http://indianexpress.com/article/sports/hockey/rome-hockey- olympian-joe-antic-no-more-2910604/ == Lähteet == * Joseph Anthony Antic Bio, Stats and Results Olympics at Sports-Reference.com === Viitteet === Luokka:Intialaiset maahockeypelaajat Luokka:Intialaiset olympiamitalistit Luokka:Vuonna 1931 syntyneet Luokka:Vuonna 2016 kuolleet
Tavela

Tavela on muun muassa seuraavien henkilöiden sukunimi: *Heikki Tavela (1932–2013), suomalainen yritysjohtaja *Kaarle Tavela (1810–1872), suomalainen ratsutilallinen. Luokka:Täsmennyssivut
Ubrique

Ubrique on kunta Cádizin maakunnassa Espanjassa. Kunnan väkiluku on noin 17 000 (vuonna 2015). Ubrique on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).Olé-lehti, 6–7/2016, s. 47, 50 Ubrique on tunnettu nahkatuotteiden valmistuksesta. Monien huippusuunnittelijoiden nahka-asusteet valmistetaan siellä. == Kuvia == Castillo de Cardela o Fátima, Ubrique (Cádiz).jpg|Castillo de Fátima Ocuri2.JPG|Roomalaisten rakentaman kaupungin (Ocuri) rauniot. == Lähteet == == Aiheesta muualla == Luokka:Cádizin kunnat
Árnes

Árnes (virallisesti Árneshreppur) on kunta Islannissa Länsivuonojen alueella. 1.1.2018 Árnessissa asui 43 asukasta, joten se on väkiluvultaan Islannin pienin kunta. Pinta-alaa on 718,0 km², joten väestötiheys on ainoastaan 0,06 as./km². Naapurikunnat ovat Ísafjörður luoteessa, Strandabyggð lännessä sekä Kaldrananes etelässä. Kunnanjohtajana toimii Oddný S. Þórðardóttir. == Liikenne == Árnesin yhdistää muuhun Islantiin tie 643 (Strandavegur). Kunnan pienestä koosta huolimatta Árnesin Gjögurissä on lentokenttä, jossa on yksi 927-metrinen kiitotie. === Etäisyydet === * Reykjavík 328 km * Ísafjörður 299 km * Akureyri 430 km == Lähteet == Luokka:Islannin kunnat
Alcalá del Valle

Alcalá del Valle on kunta Cádizin maakunnassa Espanjassa. Kunnan väkiluku on noin 5 200 (vuonna 2015).Instituto Nacional de Estadística. Alcalá del Valle on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).Olé-lehti, 6-7/2016, s. 47, 50 == Lähteet == === Viitteet === == Aiheesta muualla == Luokka:Cádizin kunnat
Vanilliinisokeri

Vanilliinisokeri on vanilja-maustekasville ominaismaun antavalla vanilliinilla maustettu kide- tai tomusokeri. Se maistuu ja tuoksuu vaniljalta, mutta makua ei pidetä luonnonvaniljan vertaisena. Vanilliinisokeria käytetään yleisesti korvaamassa kallista vaniljatiivistettä, jota ei valmisteta keinotekoisesti (synteettisesti) kuten vanilliinia. Vanilliinisokeri on yleinen ainesosa leivonnaisissa, jälkiruoissa, konditoriatuotteissa sekä makeisissa ja suklaissa. ==Katso myös== *Vaniljasokeri ==Lähteet== Luokka:Sokeri
Tjörnes

Tjörnes eli Tjörneshreppur on Islannin toiseksi pienin kunta asukasluvultaan. Tjörnes sijaitsee Islannin pohjoisosassa, Akureyristä koilliseen. Tjörnesissä asui noin 60 asukasta vuonna 2013. == Katso myös == * Luettelo Islannin kunnista == Lähteet == Luokka:Islannin kunnat
Juho Kanervo

Juho Kanervo (14. heinäkuuta 1891 Mustamäki, Uusikirkko – 1. tammikuuta 1934) oli suomalainen taidemaalari.Suomen Kuvataiteilijamatrikkeli : Juho Kanervo Kanervo opiskeli Viipurin taiteen ystävien piirustuskoulussa 1910–1915. Hän osallistui Suomen Taiteilijain näyttelyihin vuosina 1923, 1925, 1926, 1928, 1930 ja 1931. Kanervon töitä oli esillä myös Tallinnassa ja Tartossa 1930–1931. == Lähteet == == Aiheesta muualla == * Suomalaisen kuvataiteen bibliografia : Juho Kanervo Luokka:Suomalaiset taidemaalarit Luokka:Vuonna 1891 syntyneet Luokka:Vuonna 1934 kuolleet
Hannu Piekkola

Hannu Piekkola on suomalainen taloustieteilijä. Hän työskentelee taloustieteen professorina Vaasan yliopistossa.http://www.uva.fi/fi/profile/?view=1041759 Piekkolan profiili, Vaasan yliopisto. Viitattu 14.7.2016 Aiemmin Piekkola on työskennellyt muun muassa tutkimuspäällikkönä Elinkeinoelämän tutkimuslaitoksella ja tutkijana Palkansaajien tutkimuslaitoksella. Piekkolan LinkedIn-profiili. Viitattu 14.7.2016 Hän on Helsingin yliopiston taloustieteen dosentti.[http://www.helsinki.fi/valtiotieteellinen/taloustiede/henkilosto/dosentit.html Helsingin yliopiston taloustieteen oppiaineen dosentit Viitattu 15.7.2016 Piekkola on koulutukseltaan valtiotieteiden tohtori. Piekkola väitteli tohtoriksi Helsingin yliopistosta vuonna 1995 otsikolla "Capital Income Taxation and Tax Criteria in International Capital Markets". Viitattu 14.7.2016 Viitattu 14.7.2016 == Lähteet == == Aiheesta muualla == * Professori Hannu Piekkolan julkaisut ja asiantuntijatehtävät Vaasan yliopiston tutkimustietokannassa Luokka:Vaasan yliopiston professorit Luokka:Suomalaiset taloustieteilijät Luokka:Elävät henkilöt Luokka:Suomalaiset professorit
Luettelo Suomen kesäyliopistoista

Tämä on Luettelo Suomen kesäyliopistoista. Luettelo pohjautuu Suomen kesäyliopistojen vuoden 2015 toiminnan yhteenvetojulkaisuun. Vuonna 2015 Suomen kesäyliopistossa järjestettiin yhteensä 5 288 opintojaksoa, joille osallistui kaikkiaan 101 528 osallistujaa (Huom: ). Osallistujista naisia oli 74,6 prosenttia (75 782). Opetustuntien määrällä mitattuna eniten opetusta annettiin Helsingin seudun kesäyliopistossa (18 533 oppituntia), Pohjois- Pohjanmaan kesäyliopistossa (17 974), Tampereen kesäyliopistossa (13 142), Turun kesäyliopistossa (7 621) ja Snellman-kesäyliopistossa (Kuopion kesäyliopisto: 5 838). Avoimen yliopisto-opetuksen osuus oli huomattava (49,7 %) kesäyliopistoissa vuonna 2015 järjestettyjen opintojaksojen lukumäärästä. Kesäyliopistojen avoimen yliopisto-opetuksen kursseilla suoritettiin vuoden aikana yhteensä 62 975 opintopistettä. Näistä erityisen suuri osuus eli lähes kolmannes kaikista opintopisteistä (19 470 op) suoritettiin Itä-Suomen yliopiston suoritusvaatimusten mukaan. == Luettelo Suomen kesäyliopistoista== Kesäyliopiston nimi Ylläpitävä yhteisö Päätoimipaikka tai -paikkakunnat Perustamisvuosi Kurssien määrä (2015) Osallistujamäärä (hlöä, 2015) Lisätietoja (www-sivu) Etelä-Karjalan kesäyliopisto Itä-Suomen Yliopistoseura r.y. Imatra, Lappeenranta 1956 Etelä-Pohjanmaan kesäyliopisto Etelä-Pohjanmaan Korkeakouluyhdistys r.y. Seinäjoki 1961 Hangö sommaruniversitet Stiftelsen för Hangö sommaruniversitet Hangö 1966 Helsingin seudun kesäyliopisto Helsingin seudun kesäyliopistosäätiö Helsinki 1966 Hämeen kesäyliopisto Hämeen liitto Hämeenlinna 1972 Jyväskylän kesäyliopisto Jyväskylän kesäyliopistoyhdistys r.y. Jyväskylä 1912 Kainuun kesäyliopisto Kainuun Korkeakouluyhdistys r.y. Kajaani 1968 Keski-Pohjanmaan kesäyliopisto Keski-Pohjanmaan Korkeakouluyhdistys r.y. Kokkola 1965 Kymenlaakson kesäyliopisto Kymenlaakson liitto Kouvola, Kotka 1967 Lapin kesäyliopisto Rovaniemen koulutuskuntayhtymä Rovaniemi 1962 Mikkelin kesäyliopisto Mikkelin kesäyliopiston kannatusyhdistys r.y. Mikkeli 1970 Pohjois-Karjalan kesäyliopisto Pohjois-Karjalan koulutuskuntayhtymä Joensuu 1966 Pohjois-Pohjanmaan kesäyliopisto Pohjois- Pohjanmaan kesäyliopistoseura r.y. Oulu 1951 Porin kesäyliopisto Porin kaupunki Pori 2014 Päijät-Hämeen kesäyliopisto Päijät-Hämeen kesäyliopistoyhdistys r.y. Lahti 1963 Savonlinnan kesäyliopisto Savonlinnan kesäyliopistoyhdistys r.y. Savonlinna 1964 Snellman-kesäyliopisto (Kuopion kesäyliopisto) Snellman-instituutti ry Kuopio 1956 Tampereen kesäyliopisto Tampereen kesäyliopistoyhdistys r.y. Tampere 1955 Turun kesäyliopisto Turun Aikuiskoulutussäätiö Turku 1936 Vaasan kesäyliopisto Vaasan Kesäyliopisto -Vasa Sommaruniversitet r.y. Vaasa 1960 Öppna högskolan/ Högskolan på Åland Ålands Landskapstyrelse Mariehamn 1969 ==Lähteet== *
Elin Nordlund

Elin Johanna Nordlund (4. helmikuuta 1855 Pori – 27. elokuuta 1932) oli suomalainen taidemaalari.Suomen Kuvataiteilijamatrikkeli: Elin Nordlund Nordlundin vanhemmat olivat Porin lyseon rehtori, kirjailija Carl Ferdinand Nordlund (1820–1905) ja Johanna Elisabet von Schantz (1831–1901).Martti Strangin Geneanet-sivusto: Elin Johanna Nordlund Hän opiskeli kotimaassa Hjalmar Munsterhjelmin ja Maria Wiikin johdolla sekä Adolf von Beckerin yksityisessä akatemiassa. Ulkomailla hän opiskeli August Malmströmin johdolla Tukholmassa 1871–1872 sekä R. Collinin ja Gustave-Claude-Etienne Courtois’n johdolla Pariisissa 1885–1886 ja Julius Paulsonin johdolla Kööpenhaminassa 1887–1888. Hän osallistui Suomen Taiteilijain näyttelyihin vuosina 1895, 1896 ja 1897. Nordlund toimi piirustuksenopettajana oppikouluissa 1875–1912. == Lähteet == == Aiheesta muualla == * Suomalaisen kuvataiteen bibliografia: Elin Nordlund Luokka:Suomalaiset opettajat Luokka:Suomalaiset taidemaalarit Luokka:Vuonna 1855 syntyneet Luokka:Vuonna 1932 kuolleet
Vöyrin marssi

Vöyrin marssi (myös Suojeluskunnat Suomenmaassa) on Suomen sisällissodan alkuvaiheessa syntynyt valkoisten marssilaulu. Laululla ei ollut yhtä sanoittajaa ja sen syntyperä on tuntematon. Tiettävästi se on kuitenkin Etelä- Pohjanmaalta, mihin sanoissa mainitut paikkakunnatkin viittaavat.http://vapaussota.com/filmit-ja-laulut/ Laulu sisältää viittauksia niin senaattori Allan Serlachiuksen perustamaan ja Gaston Ahrenbergin komentamaan ratsastavaan poliisikomennuskuntaan, suojeluskuntiin kuin myös jääkäriliikkeeseen. Laulun nimi viittaa Vöyrin sotakouluun. == Sanat == Suojeluskunnat Suomenmaassa järjestystä vaatii, kaikki ryssät maasta pois ja alas punakaarti. Hei! Saksanniemi, Jääkärijoukko, Lapuan ja Härmän loukko, Vöyri, Kauhava ja muut. Jääkäreillä mukanaan on menestys ja onni, meikäläisten vyöllä riippuu saksalainen pommi. Hei! Saksanniemi, Jääkärijoukko, Lapuan ja Härmän loukko, Vöyri, Kauhava ja muut. Pikkuryssät Pietarissa näkee pahaa unta, Venäjä on rajamaa ja Suomi valtakunta. Hei! Saksanniemi, Jääkärijoukko, Lapuan ja Härmän loukko, Vöyri, Kauhava ja muut. Eespäin veikot, pelko pois ja rivakasti tahti, suojeluskunnat Suomenmaan on vapauden vahti. Hei! Saksanniemi, Jääkärijoukko, Lapuan ja Härmän loukko, Vöyri, Kauhava ja muut. == Katso myös == * Saksanniemen marssi == Lähteet == Luokka:Suomalaiset sotilasmarssit Luokka:Suomalaiset isänmaalliset laulut
Alcalá

Alcalá tai Alcala voi tarkoittaa seuraavia: ;Paikkoja: * Alcalá de Guadaíra, kaupunki Sevillan maakunassa Espanjassa * Alcalá de Henares, kaupunki Madridin itsehallintoalueella Espanjassa * Alcalá del Río, kaupunki Sevillan maakunnassa Espanjassa * Alcalá del Valle, kunta Cádizin maakunnassa Espanjassa ;Henkilöitä: * Felix Enriquez Alcala (s. 1951), yhdysvaltalainen elokuvaohjaaja ja tuottaja * Juan Valera y Alcalá-Galiano (1824–1905), espanjalainen poliitikko ja kirjailija * Niceto Alcalá-Zamora (1877–1949), Espanjan pääministeri 1931, presidentti 1931–1936 * Raúl Alcalá (s. 1964), meksikolainen maantiepyöräilijä * Rodney Alcala (1943–2021) yhdysvaltalainen sarjamurhaaja ;laivoja: * Alcalá, myöh. ARA Juan de Garay, vuonna 1925 valmistunut Espanjan, myöhemmin Argentiinan laivaston hävittäjä * Alcalá Galiano (1930), vuonna 1930 valmistunut Espanjan laivaston hävittäjä * Alcalá Galiano (D24), alk. USS Jarvis, vuonna 1944 valmistunut Yhdysvaltain, myöhemmin Espanjan laivaston hävittäjä.
Kaarlo Larna

Kaarlo Larna (15. marraskuuta 1927 Iisalmen maalaiskunta – 30. lokakuuta 1975 Madeira, Portugali) oli suomalainen taloustieteilijä. Hän työskenteli muun muassa taloudellisena asiantuntijana Kansallis-Osake-Pankissa, assistenttina Helsingin yliopistossa, virkamiehenä Yhdistyneiden kansakuntien sihteeristössä 1959–1961, Elinkeinoelämän tutkimuslaitoksen johtajana 1961–1963 ja 1973–1975, Sitran yliasiamiehenä 1972–1973 sekä Suomen Teollisuusliiton johtajana ja varatoimistusjohtajana. Larna oli koulutukseltaan valtiotieteiden tohtori Helsingin yliopistosta (väitös 1959). Hän toimi Taloustieteellisen Kerhon puheenjohtajana 1954TS:n historiaa, Taloustieteellinen Yhdistys. Viitattu 14.7.2016 ja Kansantaloudellisen Yhdistyksen esimiehenä vuonna 1966. Viitattu 14.7.2016 == Lähteet == Luokka:Suomalaiset taloustieteilijät Luokka:Suomalaiset elinkeinoelämän vaikuttajat Luokka:Vuonna 1927 syntyneet Luokka:Vuonna 1975 kuolleet
Karşıyaka Basket

Karşıyaka Basket on turkkilainen koripalloseura İzmirin kaupungista. Seura voitti Turkin mestaruuden vuosina 1987 ja 2015 sekä Turkin cup-mestaruuden vuonna 2014.http://www.kskbasketbol.net/ Se on osallistunut useasti eurooppalaisiin seurakilpailuihin ja sijoittui EuroChallengessa kaudella 2012–2013 hopealle. Seura on tunnettu myös sponsorinimellä Pınar Karşıyaka. ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Turkkilaiset koripalloseurat Luokka:İzmirin urheilu Luokka:Vuonna 1966 perustetut urheiluseurat
L’Isle-Jourdain (Gers)

L’Isle-Jourdain on kunta Lounais-Ranskassa Gersin departementissa Oksitanian alueella. ==Nähtävyyksiä== Kaupungin nähtävyyksiä on kollegiaalikirkko Saint- Martin. Kirkko rakennettiin keskiajalla 1100-luvulla, mutta hugenotit tuhosivat sen vuonna 1580. Nykyinen kirkko rakennettiin 1700-luvun lopulla. Kirkon kellotorni on peräisin 1300-luvulta. Kampanologinen museo (Musée européen d’art campanaire) on avattu vuonna 1994 vanhaan kauppahalliin. Siellä esitellään erilaisia soitinkelloja Tour de France 2016 Tiedosto:Collégiale_Saint-Martin_de_L'Isle-Jourdan,_front.jpg|Kollegiaali Saint-Martin Tiedosto:Musée_campanaire.JPG|Kellomuseo ==Lähteet== ==Aiheesta muualla== Luokka:Gersin kunnat
Pohjois-Pohjanmaan kesäyliopisto

Pohjois-Pohjanmaan kesäyliopisto on Oulussa kotipaikkaansa pitävä, Pohjois- Pohjanmaan kesäyliopisto r.y.:n ylläpitämä suomalainen kesäyliopisto. Se on perustettu vuonna 1951. Sivutoimipisteet kesäyliopistolla on Kuusamossa, Raahessa, Ylivieskassa ja Pyhäjärvellä. Vuonna 2015 yksittäisiä kursseja järjestettiin lisäksi Hailuodossa, Iissä, Kalajoella, Lofooteilla (Norjassa), Nivalassa ja Pyhäjoella. Vuonna 2015 kesäyliopisto järjesti eri toimipisteissään yhteensä 866 opintojaksoa, joille osallistui kaikkiaan 15 834 opiskelijaa. Annettujen oppituntien määrällä (yhteensä 17 974 oppituntia vuonna 2015) mitattuna Pohjois-Pohjanmaan kesäyliopisto antoi Suomen toiseksi eniten opetusta antanut kesäyliopisto vuonna 2015 Helsingin seudun kesäyliopiston jälkeen. Opetuksesta huomattava osa (415 opintojaksoa) oli avoimen yliopiston opetusta. Näille kursseille osallistui yhteensä 6 699 opiskelijaa, jotka suorittivat kursseilla yhteenlaskettuna 11 159 opintopistettä. Opettajakuntaan kuului yhteensä 359 henkilöä, joista avoimessa yliopistossa opetti 173, joista professoreja tai dosentteja oli 84. Muussa kuin avoimessa yliopisto-opetuksessa opetusta antoi 186 opettajaa. Pohjois- Pohjanmaan kesäyliopisto rahoitti toimintaansa ensisijaisesti opiskelijamaksuilla (51,7 % kaikista tuloista) ja valtion maksuosuudella (38,7 %). Kuntien maksuosuudet muodostivat 4,0 prosenttia ja hankkeina tai tilauskoulutuksista saatiin 5,6 % vuoden 2015 tuloista. ==Lähteet== Luokka:Oulun oppilaitokset Luokka:Suomen kesäyliopistot
Banvit BK

Bandırma Basketbol İhtisas Kulübü on turkkilainen koripalloseura Bandırman kaupungista. Seura on yltänyt Turkin pääsarjassa ja Turkin cupissa parhaimmillaan hopealle. Se on osallistunut useasti eurooppalaisiin seurakilpailuihin. Kaudella 2014–2015 Banvit ylsi EuroCupissa välieriin.http://www.basketballcl.com/16-17/news/banvit-will-bring-new- meaning-to-home-court-advantage-in-basketball-champions-league ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Turkkilaiset koripalloseurat Luokka:Vuonna 1994 perustetut urheiluseurat
Bikineitä ja timantteja

Bikineitä ja timantteja on Salatut elämät -televisiosarjan seitsemäs nettiin julkaistu spin-off-sarja. Ohjelma julkaistiin MTV:n Katsomo-palvelussa kesällä 2016. Alissa, Iida ja Sanni lähtevät kylpylälomalle vanhaan kartanoon, joka etenee odottamattomiin suuntiin ja sarjassa paljastuu Alissan menneisyys. Kesällä 2017 sarja esitettiin MTV3:lla kolmiosaisena koosteena. == Näyttelijät == === Päähenkilöt === === Sivuhenkilöt === == Jaksot == Jakso Nimi Julkaisu MTV Katsomossa Ensiesitys MTV3:lla Ikäraja 1 Älä tee mitään tyhmää 14. kesäkuuta 2016 21. kesäkuuta 2017 2 Miks me aina sorrutaan tähän samaan? 16. kesäkuuta 2016 3 Mitä te lehmät täällä teette? 21. kesäkuuta 2016 4 Ai sä leikit salaperäistä 23. kesäkuuta 2016 5 Nyt on vähän huono hetki 28. kesäkuuta 2016 6 Sitä kato saa mitä tilaa 30. kesäkuuta 2016 7 Mihin sä oot nyt sekaantunut? 5. heinäkuuta 2016 22. kesäkuuta 2017 8 Jännä perhe sulla 7. heinäkuuta 2016 9 Mustat vaatteet ja punainen sateenvarjo 12. heinäkuuta 2016 10 Eihän tää nyt oo todellista 14. heinäkuuta 2016 11 Ei ollu tarkotus olla sellanen narttu 19. heinäkuuta 2016 12 Aika outoo suomee 21. heinäkuuta 2016 13 Mun henkeä uhattiin 26. heinäkuuta 2016 14 Kunnon mafiameininki 28. heinäkuuta 2016 15 Mennäänkö me vai ei? 2. elokuuta 2016 26. kesäkuuta 2017 16 Missä ne timantit on? 4. elokuuta 2016 17 Mä suojelen sua 9. elokuuta 2016 18 Entä jos soitetaan poliisit? 11. elokuuta 2016 19 Mä tapan sut 16. elokuuta 2016 20 Mä ajattelin sun parasta 18. elokuuta 2016 ==Lähteet== Luokka:Salatut elämät -spin-off-sarjat Luokka:Nettisarjat
Juha Kilponen

Juha Kilponen on suomalainen taloustieteilijä. Hän työskentelee Suomen Pankin rahapolitiikka- ja tutkimusosaston päällikkönä ja toimii Euroopan keskuspankin rahapolitiikkakomitean jäsenenä. Kilponen on Turun yliopiston makrotaloustieteen dosentti ja hän on BoF Economics Review -lehden päätoimittaja. ==Ura== Ennen siirtymistään rahapolitiikka ja tutkimusosaston päälliköksi vuoden 2018 lopussa, hän toimi toimistopäällikkönä rahapolitiikka- ja tutkimusosaston ennustetoimistossa vuonna 2014 ja sitä ennen hän on toiminut asiantuntija-, tutkimusohjaaja- ja neuvonantajatehtävissä Suomen Pankin tutkimusyksikössä. Pankin palveluksessa ollessaan hän on toiminut vanhempana neuvonantajana Euroopan väliaikaisessa vakausmekanismissa ja kansallisena asiantuntijana Euroopan keskuspankissa. Aiemmin Kilponen on toiminut ekonomistina Valtion taloudellisessa tutkimuslaitoksessa ja vierailevana tutkijana Cass Business Schoolissa Lontoossa. Hän on opettanut kansantaloustieteen valtakunnallisessa tohtorikoulutussohjelmassa vuosina 2007 ja 2012-2014. Kilponen on koulutukseltaan taloustieteen tohtori. Hän väitteli tohtoriksi Euroopan yliopiston instituutista vuonna 1999 otsikolla "The Political Economy of Monetary Policy and Wage Bargaining - Theory and Econometric Evidence".Kilposen CV Viitattu 14.7.2016 == Lähteet == == Aiheesta muualla == * Kilposen kotisivu * Kilposen tutkimukset IDEASissa Luokka:Suomalaiset taloustieteilijät Luokka:Elävät henkilöt
Uşak Sportif

Uşak Sportif on turkkilainen koripalloseura Uşakin kaupungista. Seura on pelannut Turkin pääsarjan lisäksi eurooppalaisissa seurakilpailuissa.http://usaksportif.com/kulup/tarihce ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Turkkilaiset koripalloseurat Luokka:Vuonna 2006 perustetut urheiluseurat
Darüşşafaka SK

Darüşşafaka Spor Kulübü on turkkilainen koripalloseura Istanbulin kaupungista. Seura voitti Turkin mestaruuden vuosina 1961 ja 1962. Lisäksi seura on voittanut Turkin cupin kahdesti, vuosina 2002 ja 2016. Se on osallistunut myös eurooppalaisiin seurajoukkuekilpailuihin kuten Euroliigaan.http://www.darussafakadogusbasketbol.com/en/club/club-history.aspx ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Turkkilaiset koripalloseurat Luokka:Istanbulin urheilu Luokka:Vuonna 1914 perustetut urheiluseurat
Tampereen kesäyliopisto

Tampereen kesäyliopisto on Tampereelta käsin toimiva, Tampereen kesäyliopistoyhdistys r.y.:n ylläpitämä suomalainen kesäyliopisto. Se on perustettu vuonna 1955. Vuonna 2015 yksittäisiä kursseja järjestettiin lisäksi Akaassa, Heinolassa, Hämeenkyrössä, Ikaalisissa, Mänttä-Vilppulassa, Parkanossa, Pirkkalassa ja Ruovedellä. Vuonna 2015 kesäyliopisto järjesti eri toimipisteissään yhteensä 495 opintojaksoa, joille osallistui kaikkiaan 11 620 opiskelijaa. Annettujen oppituntien määrällä (yhteensä 13 142 oppituntia vuonna 2015) mitattuna Tampereen kesäyliopisto antoi Suomen kolmanneksi eniten opetusta antanut kesäyliopisto vuonna 2015 Helsingin seudun kesäyliopiston ja Pohjois-Pohjanmaan kesäyliopiston jälkeen. Opetuksesta huomattava osa (266 opintojaksoa) oli avoimen yliopiston opetusta. Näille kursseille osallistui yhteensä 4 769 opiskelijaa, jotka suorittivat kursseilla yhteenlaskettuna 10 175 opintopistettä. Enemmän avoimen yliopisto-opetuksen opintopisteitä suoritettiin vuonna 2015 ainoastaan Pohjois-Pohjanmaan kesäyliopistossa ja Helsingin seudun kesäyliopistossa. Opettajakuntaan kuului yhteensä 309 henkilöä, joista avoimessa yliopistossa opetti 132, joista professoreja tai dosentteja oli 37. Muussa kuin avoimessa yliopisto-opetuksessa opetusta antoi 177 opettajaa. Tampereen kesäyliopisto rahoitti toimintaansa ensisijaisesti opiskelijamaksuilla (42,9 % kaikista tuloista) ja valtion maksuosuudella (37,0 %). Kuntien maksuosuudet muodostivat 14,8 prosenttia ja hankkeista, tilauskoulutuksista tai muualta saatiin 5,2 % vuoden 2015 tuloista. ==Lähteet== Luokka:Suomen kesäyliopistot Luokka:Tampereen oppilaitokset